section_heading: Fra Jakov u Šibeniku, Dubrovniku i Bosni
paragraph_text: Fra Jakov je u Dubrovniku boravio 1432., od 1433. do 1435. te krajem 1457. ili početkom 1458. godine. Djelovao je u Bosni 1432.-1433. te od 1435. do 1438. godine. Osim propovijedanja fra Jakov se borio protiv krivovjerja, posebice husitizma u južnim krajevima Ugarske. Obavljao je diplomatsku misiju na ugarskom dvoru za vrijeme kraljeva Sigismunda, Alberta i Ladislava V. Sakupljao je dokaze za kanonizaciju Ivana Kapistranskoga. Godine 1431. fra Jakov je u Šibeniku posjetio dvojicu braće Nikole Tavelića. Fra Jakov je u Dubrovniku propovijedao nekoliko puta. U Gradu je prvi put propovijedao u siječnju 1432. godine. Senat ga je nazvao najdostojnijim sijačem Božje riječi.